BE8 ดีด 4% โบรกฯอัพกำไรปี 65-66 สะท้อน “แบ็กล็อก” แกร่ง แนะซื้อเป้า 40.40 บ.
BE8 ดีดบวก 4% โบรกฯอัพกำไรปี 65 ขึ้น 17% ส่วนปี 66 ขึ้น 29% เพื่อสะท้อน "แบ็กล็อก" ที่แข็งแกร่ง แนะนำ “ซื้อ” ราคาเป้าหมาย 40.40 บ.
13 ธ.ค. 2564

ผู้สื่อข่าวรายงานว่าวันนี้ (13 ธ.ค. 2564) ราคาหุ้นบริษัท เบริล 8 พลัส จำกัด (มหาชน) หรือ BE8 ณ เวลา 15:25 น. อยู่ที่ระดับ 34.75 บาท เพิ่มขึ้น 1.25 บาท หรือ 3.73% โดยทำจุดสูงสุดที่ 35.75 บาท และทำจุดต่ำสุดที่ 33.50 บาท ด้วยมูลค่าการซื้อขาย 129.37 ล้านบาท

บล.กสิกรไทย ระบุในบทวิเคราะห์ (3 ธ.ค. 2564) ว่า ท่างฝ่ายวิจัยมีมุมองเชิงบวกจากการประชุมนักวิเคราะห์ในไตรมาส 3/2564 จาก Backlog สิ้นเดือน พ.ย. มูลค่า 300 ล้านบาท และงานที่รอประมูลปี 2565 อีกกว่า 700 ล้านบาท ทั้งนี้ทางฝ่ายวิจัยปรับเพิ่มประมาณการกำไรสุทธิปี 2565 ขึ้น 17% และปี 2566 ขึ้น 29% เพื่อสะท้อนถึง Backlog ที่แข็งแกร่งในปี 2565 แนะนำ “ซื้อ” ราคาเป้าหมาย 40.40 บาท